《再次韵酬中孚时新卜筑优游洞中 其四》
明代·童冀

黄金不解化丹砂，青镜时能点鬓华。旧读春秋演繁露，近餐日月咽晨霞。

硬黄小字临章草，太白深杯对菊花。好约安期羡门子，秋风海上觅星槎。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。